Pro-rusul Igor Dodon o ia pe urmele idolului sau, Vladimir Putin, si isi arata fara reticente fizicul in public.

Pe conturile presedintelui moldovean din retelele sociale au aparut fotografii si un clip realizat de Boboteaza pe stil vechi, cand Dodon s-a scaldat in apa rece ca gheata, intr-o copca. „Boboteaza e o sarbatoare nu doar a sufletului, ci si a trupului, pentru ca intru credinta trebuie sa fim caliti si duhovniceste, si fizic. Iata de ce consider ca traditia scaldatului in apa rece depaseste semnificatia simbolica.

Ea are un rol de intremare si calire trupeasca. Pentru ca Biserica are nevoie de crestini sanatosi si vigurosi. De ani de zile practic scaldatul in apa rece. Nu renunt la el nici acum, fiind presedinte”, a explicat seful de stat de pe Facebook.

Utilizatorii retelelor sociale au remarcat insa mai putin semnificatiile spirituale si mai mult faptul ca presedintele a pus poze in chiloti pe Facebook sau ca pe halatul sau este cusuta stema Moldovei si scrie “presedinte”. Asa incat comentariile au fost pe masura: “Halatu'? Cat e halatu'?”; „La pisoar cand se pozeaza ?”; „Cred ca ar trebui sa va scaldati in apa rece mai des, poate asa o va revina simtul realitatii...”